สวัสดีค่ะ ถ้าประจำเดือนขาดนาน3-4เดือนต้องรักษาเบื้องต้นยังไงดี เคยพบแล้ว จ่ายยามาให้ แต่พอหยุดกินเพราะเป็นตกขาวเยอะมากทั้งเดือน แล้วก็กลับมาเป็น ปจดขาดเหมือนเดิม บอกเป็นเพราะไข่ไม่ตก
สวัสดีค่ะ อาการประจำเดือนที่ขาดไปนานถึง 3 เดือนแล้วนั้น อาจจะมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง น้ำหนักตัวมากหรือน้อยผิดปกติ หรือการมีฮอร์โมนในรังไข่ไม่สมดุลทำให้ไม่มีไข่ตกตามรอบเดือนซึ่งควรได้รับการตรวจหาสาเหตุที่แน่ชัดและรักษาตามสาเหตุนั้น ถ้าเป็นเกี่ยวกับฮอร์โมนที่รังไขไม่สมดุล อาจใช้ยาคุมหรือยาปรับฮอร์โมนภายใต้การดูแลของแพทย์ได้ และติดตามอาการเป็นระยะ ร่วมกับอาจจะต้องส่งพบแพทย์เฉพาะทางเช่นสูตินรีแพทย์เพื่อตรวจหาสาเหตุที่ทำให้ไข่ไม่ตก เช่น มีถุงน้ำหลายใบในรังไข่ร่วมด้วยหรือไม่ต่อไป